Lene Therese Teigen

**Lene Therese Teigen** (født 25. mars 1962 i Oslo) er en norsk dramatiker, forfatter og regissør.

Teigen er utdannet cand. philol fra Universitetet i Bergen med litteratur grunnfag, fjernsynsproduksjon grunnfag og teatervitenskap hovedfag, med dramaturgi som spesialfelt.

Hun arbeidet som dramaturg i NRK 1993&ndash;94 og senere frilans, og har regissert for scene, film  og Radioteatret. Hun debuterte som forfatter i 1993 med romanen *Hvitt.Stille.* som hun mottok Aschehoug Forlags Debutantstipend for. Hun har skrevet drama for teater, men også for radio, fjernsyn og film. Innen film/fjernsyn har Teigen skrevet/regissert kortfilm og skrevet manus for blant annet tv-serien Offshore på NRK. Hennes skuespill *Mater Nexus* er oversatt til flere språk og oppført på Stockholm Stadsteater, Helsingfors Stadsteater, Folkteatern i Göteborg, samt på Teater Haiu-za i Tokyo (2008). Tekstene hennes presenterer mange og interessante roller for kvinnelige skuespillere. Flere av hennes skuespill er produsert internasjonalt.

Som regissør har hun blant annet satt i scene Janne Langaas' *Bell-check*(Det Norske Teatret/Barske Glæder 2010), Toril Solvangs *Jeg er den eneste som har vært på månen* (Dramatikkens hus/HiNT 2013) og Sara Stridsbergs *Medealand* (Den Nationale Scene 2014). Teigen har vært ansatt som professor ved skuespillerutdanningen på Høgskolen i Nord-Trøndelag, nå en del av Nord Universitet. Integrasjon av forskning og kunstnerisk virksomhet står sentralt i hennes produksjon. Gjennom sitt kunstneriske virke har hun vist sterkt samfunnsengasjement med et målrettet fokus på likestilling og kjønnsperspektiv.

Teigen var president for organisasjonen Women Playwrights International fra 2010 til 2015 og kunstnerisk leder for *DESK-prosjektet*(*Dette Skrev Kvinner)* som fra 2010 til 2013 gjenoppdaget, nyleste og formidlet norsk dramatikk skrevet av kvinner fra omkring 1870 til 1910.

## Bibliografi
* *Hvitt. Stille.* &ndash; roman (Aschehoug 1993)
* *Mater Nexus* &ndash; skuespill (Gullbakke Forlag 2004)
* *Utro* &ndash; roman (Aschehoug 2005)
* *Livsmaskinen, Arkeologene og Square* &ndash; skuespill (Transit Forlag 2008)
* *Med flagget til topps i over hundre år* &ndash; næringslivshistorie (Oslo Flaggfabrikk 2011)
* *Under vår himmel* og *To dager i Roma* &ndash; skuespill (Transit Forlag 2012)
* *Dette skrev kvinner* (red.) &ndash; (Vidarforlaget 2012)
* *Andrea N. finnes ikke* &ndash; roman (Solum|Bokvennen 2015)
* *Epler som faller* &ndash; dramatikk (Transit 2016)
**Tiden uten bøker* - dramatikk (Transit 2018)

## Drama
* *Hespetre* - kortfilm, også regi - (1992)
* *Pietà* - radioteater NRK P2 - dramatisering av Erland Kiøsteruds roman (1993)
* *Annas Jul*, radioteater - NRK P2 (1994)
* *Mater Nexus* &ndash; Det åpne teater (2001)
* *HB-konsults stora kvinnokurs* &ndash; Teater Trixter, Göteborg (2004)
* *Livsmaskinen* &ndash; Oslo nye, Centralteateret (2005)
* *Arkeologene* &ndash; Teater Ibsen, Skien (2007)
* *Square* &ndash; House of Stories, Litteraturhuset (2009)
* *Under vår Himmel* - Teater Innlandet
* *Ut-/ned-/opp-/beSTEMT!* - House of Stories og Teater Innlandet (2013)
**Epler som faller/Falling Apples -* La Mama Melbourne/Verve Studios, Australia (2016)
**Tiden uten bøker* */ El tiempo sin libros* - Teatro La Escena, Uruguay (2018)
**To dager i Roma / Dos dias en Roma* - Teatro La Escena, Uruguay (2019)

## Priser
* Aschehougs debutantstipend 1993, for *Hvitt. Stille.*

## Referanser


## Kilder
*Presentasjon av Lene Therese Teigen i Forfatterkatalogen på Forfattersentrums nettsider

## Eksterne lenker
* Lene Therese Teigen i Scenewebarkivet
* Teigens produksjonsselskap House of stories